‘পিতৃত্ব ও তিনটি চিৎকার’ গল্পটি প্রথম পুরুষে লেখা। পিতৃত্বের স্বাদ পেতে চায় না এমন পুরুষ বিরল। এক কলেজশিক্ষক; বিবাহিত অথচ নিঃসন্তান। বহুরকম চিকিৎসাশেষে এসেছে অবিবাহিতা আয়ুর্বেদিক ডাক্তারের কাছে। বাড়িতে চাপ থাকলেও বিয়ের পিঁড়িতে বসতে আগ্রহী নন ডাক্তার। কলেজশিক্ষক একদিন ডাক্তারের বাসায় যায় এবং ডাক্তারকে ধর্ষণ করে। কদিন পর পারিবারিক ইচ্ছায় এক ব্যাংকারের সঙ্গে তার বিয়ে হয় এবং যথাসময়ে সন্তান জন্ম দেয়। সন্তানলাভে বাড়ির সবাই আনন্দিত। দাদি তাকে নিয়ে মেতে থাকে। বাবা ব্যাংকের হিসাব ফেলে কয়েক মিনিটের জন্য হলেও ‘বেবি’কে দেখতে ছুটে আসে। ডাক্তার মা-দাদি মেলাতে থাকে ছেলে কার মতো হয়েছে। সন্তান-বাবা ঘুমালে ডাক্তার মিলিয়ে দেখে সন্তান হয়েছে কলেজশিক্ষকের মতো। তার ভয় হয় কবে, কখন, কার কাছে ধরা পড়ে। একদিন ছুটির দিন ব্যাংকার ছেলেকে নিয়ে বসে। আদর-যত্ন করে। ‘হঠাৎ বাবু মুখ ফুটে ডেকে ওঠে – আববু! মানুষটা শান্ত সকাল কাঁপিয়ে বিকট চিৎকার করে ওঠে – আমার বাবু আববু ডাকছে! আববু!